Gjødselgravere

Coprini
 Oniticellini
 Onitini
 Onthophagini
 Scarabaeini

Gjødselgravere (Scarabaeinae) er en stor underfamilie av biller som hører til familien skarabider (Scarabaeidae). Disse billene har larver som utvikler seg i møkk som de graver ned.

 Utseende 
Små til store (2–70 mm) biller, tettbygde med kraftige bein, antennene ender i en vifte. Kroppen er kort og bred, de fleste er glatte og svarte eller brunlige på farge. Hos mange arter har hannene påfallende knøler eller horn på hodet. Beina er utviklet til kraftige gravebein, i noen tilfeller mangler føttene på frambeina. Larvene er såkalte scarabaeiforme larver, fete og hvite, mer eller mindre C-formede, med en kraftig hodekapsel, kraftige, men ikke spesielt store kjever og tre par korte, kraftige bein.

 Levevis 
Disse billene ruller møkk sammen til baller og graver dem ned, ofte ganske dypt, i bakken. Hannen og hunnen samarbeider om dette, men når gangen er ferdig og etter at de har paret seg, flyr hannen bort mens hunnen blir igjen i gangen for å ta seg av larvene som etter hvert klekkes. Hun holder møkkballene frie for rovdyr og uønsket soppvekst til larvene er fullvoksne, noe som gjerne tar flere måneder.

 Den hellige skarabé 
Artene i slektene Scarabaeus og Kheper (ofte kalt pilletrillere på norsk) er store, kraftige biller med skovlformet hode og lange, kraftige bein der framføttene er helt bortredusert. De lever i Sør-Europa og Afrika. Disse billene er kjent for sin rulling av store møkk-kuler. Når billen finner en kuruke eller annen møkk, klemmer den en del av denne sammen til en ball som er noe større enn billen selv. Denne graves dypt ned og tjener som mat for larven. Ballen forsvares energisk mot konkurrerende biller, og harde kamper kan oppstå. Om grunnen der møkka ligger ikke egner seg for graving, kan billen rulle dem en ganske lang strekning. Den går da baklengs og skyver møkkballen med bakbeina. Antikkens egyptere la merke til denne billens energiske arbeid. I den gamle egyptiske mytologien mente man at solen var ein slik ball, som hver dag ble rullet over himmelhvelvingen av en enorm skarabé, guden Kheper. Små skarabé-modeller ble skåret ut i mer eller mindre edle steinslag og brukt som amuletter, blant annet ble de ofte viklet inn i bandasjene rundt mumier, for eksempel på mumiens panne og bryst. Arten Scarabaeus sacer er kjent som den hellige skarabé, men egypternes opprinnelige modell kan like gjerne ha vært en av den metallskinnende artene i slekten Kheper.

 Systematisk inndeling 
Underfamilien blir delt opp i over 250 slekter.

 Ordenen biller, Coleoptera
 Underordenen Polyphaga
 Overfamilien skarabider (Scarabaeoidea)
 Familien skarabider, (Scarabaeidae) Latreille, 1806
 Underfamilien gjødselgravere (Scarabaeinae) Latreille, 1806
 Stammen Ateuchini
 Stammen Coprini
 Slekten Copris Geoffroy, 1762 – 4 arter i Europa, i Nord-Europa:
 Copris lunaris (Linnaeus, 1758) – et gammelt, tvilsomt funn fra Norge
 Slekten Heliocopris Hope, 1837 - omfatter noen av de største artene i denne underfamilien
 Stammen Coptorinini Scholtz, David & de Klerk, 2025
 Slekten Coptorhina Hope, 1833
 Slekten Delopleurus Erichson, 1848
 Slekten Frankenbergerius Balthasar, 1938
 Slekten Sarophorus Erichson, 1848
 Stammen Deltochilini
 Stammen Eucraniini - vingeløse arter fra det sørlige Sør-Amerika
 Stammen Gymnopleurini
 Slekten Gymnopleurus Illiger, 1803 – 4 arter i Europa
 Stammen Oniticellini
 Slekten Euoniticellus Janssens, 1953 – 3 arter i Europa. i Nord-Europa:
 Euoniticellus fulvus (Goeze, 1777) – finnes i Baltikum, ikke i Norge
 Slekten Oniticellus Audinet-Serville, 1825 – én art i Europa
 Stammen Onitini
 Slekten Bubas Mulsant, 1842 – 2 arter i Europa
 Slekten Cheironitis Lansberge, 1875 – 6 arter i Europa
 Slekten Onitis Fabricius, 1798 – 5 arter i Europa
 Stammen Onthophagini
 Slekten Caccobius Thomson, 1859 – 3 arter i Europa, i Nord-Europa:
 Caccobius schreberi (Linnaeus, 1767) – finnes i Sverige og Danmark, men ikke i Norge
 Slekten Euonthophagus Balthasar, 1959 – 4 arter i Europa
 Slekten gjødselgravere, Onthophagus Latreille, 1802  – 48 arter i Europa, tre i Norge
 Stammen Paraphytini Scholtz, Davis & de Klerk, 2025 Scholtz, C.H., Davis, A.L. & Klerk, H.D. (2025) New tribes (Paraphytini, Coptorhinini) proposed for five African or Afro-Oriental dung beetle genera formerly classified in the tribe Ateuchini Perty, 1830 (Coleoptera: Scarabaeidae: Scarabaeinae). Zootaxa, 5711 (1), 79–92. https://doi.org/10.11646/zootaxa.5711.1.3
 Slekten Paraphytus Harold, 1877
 Stammen Phanaeini - ofte metallglinsende arter fra den Nye verden
 Stammen Scarabaeini
 Slekten skarabéer, Scarabaeus Linnaeus, 1758  – 13 arter i Europa
 Den hellige skarabé, Scarabaeus sacer Linnaeus
 Slekten Kheper Janssens, 1940  – ikke i Europa
 Stammen Sisyphini
 Slekten Sisyphus Latreille, 1807 – én art i Europa
 Fossile slekter med usikker stamme-plassering:
 Slekten Prionocephale Lin, 1980
 Slekten Scelocopris Zhang, 1989

 Referanser 

 Kilder 
 Silfverberg, H. 1992. Enumeratio Coleopterorum Fennoscandiae, Daniae et Baltiae (Liste over Nordens biller). Helsinki.
 Zahradník, J. og Chvála, M. 1991. Teknologisk forlags store bok om insekter. N.W. Damm. Om skarabider s. 270-279.
 Fauna Europaea Web Service Version 2.4 (2011) Utbredelsesdatabase over europeiske dyr 

 Eksterne lenker 


Kategori:Skarabider

Kategori:Biller formelt beskrevet i 1806
Kategori:Dyr formelt beskrevet av Pierre André Latreille